'आप' की जीवनजोत कौर से सिद्धू और मजीठिया दोनों हारें

Thu, 10 Mar 2022 14:40:05 +0000

पंजाब के माझा क्षेत्र की हॉट सीट कहे जाने वाले अमृतसर ईस्ट विधानसभा सीट से आम आदमी पार्टी की उम्मीदवार जीवनजोत कौर ने सिद्धू को 6660 वोटों से हरा दिया। माना जा रहा था कि इस सीट पर नवजोत सिंह सिद्धू और विक्रम सिंह मजीठिया में कड़ी टक्कर होगी लेकिन दोनों दिग्गज आप उम्मीदवार को हराने में नाकाम रहें। सिद्धू को कुल 32860 वोट मिले, वहीं जीवनजोत कौर के खाते में 39520 वोट डाले गए। शिरोमणि अकाली दल के उम्मीदवार विक्रम सिंह मजीठिया भी काफी देर तक रेस में बने रहें लेकिन अंत में 25112 वोट पाकर तीसरे स्थान से संतोष करना पड़ा। बिक्रम मजीठिया सुखबीर सिंह बादल की पत्नी हरसिमरत कौर बादल के भाई हैं। अमृतसर ईस्ट से शुरुआती रुझानों से ही नवजोत सिंह सिद्धू काफी पीछे थे और दूसरे नंबर पर चल रहे थें। आप उम्मीदवार जीवन ज्योत कौर ने बड़े अंतर से सिद्धू और मजीठिया को हराया है। इससे पहले इस सीट से सिद्धू वर्तमान विधायक हैं। 2017 में उन्होंने बीजेपी के राजेश कुमार हनी को 42809 मतों के बहुत बड़े अंतर से एकतरफा चुनाव जीता था। बीजेपी के उम्मीदवार जगमोहन सिंह राजू कभी रेस में नहीं दिखें और वे कुल 7255 मत पाकर चौथे स्थान पर रहें। अमृतसर ईस्ट से कुल 10 उम्मीदवार चुनाव मैदान में अपना भाग्य आजमा रहें थें। नवजोत सिंह सिद्धू से पहले उनकी पत्नी नवजोत कौर भी भारतीय जनता पार्टी के टिकट से इस सीट से विधायक रह चुकी हैं। अमृतसर ईस्ट विधानसभा सीट अमृतसर लोकसभा क्षेत्र में आती है। इस संसदीय क्षेत्र से कांग्रेस के गुरजीत सिंह औजला सांसद है।